3. การประกอบธุรกิจของกลุ่มธุรกิจหลัก : ได้แก่ กลุ่มน้ำยางข้น และ กลุ่มเส้นด้ายยางยืด

กลุ่มน้ำยางข้น : (1) ลักษณะผลิตภัณฑ์หรือบริการ (ก) ผลิตภัณฑ์หลัก คือ น้ำยางพาราเข้มข้น
(Concentrated Latex)
ผลิตโดยการนำน้ำยางพาราสดมาแยกส่วนที่เป็นของเหลวอื่นและสารที่ไม่ใช่เนื้อยางบางอย่างออก
โดยกรรมวิธีผ่านเครื่องจักรกลปั่นแยกด้วยความเร็วสูง น้ำยางข้นที่ได้จะมีคุณสมบัติโดยทั่วไป คือ
มีความเข้มข้น 60% ของเนื้อยางแห้ง สามารถเก็บรักษาไว้ในสภาพของเหลวได้เป็นเวลานาน
และมีคุณสมบัติทางเคมีที่เหมาะสมกับการนำไปเป็นวัตถุดิบหลักในการผลิตถุงมือแพทย์ ถุงมือยาง
ถุงยางอนามัย ฟองน้ำ หัวนมยาง เส้นด้ายยางยืด กาว ลูกโป่ง และเครื่องมือวิทยาศาสตร์ เป็นต้น

  (ข) ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ คือ บริษัทในกลุ่ม

น้ำยางข้น 6 บริษัท
อยู่ระหว่างการได้รับสิทธิพิเศษทางภาษีจากการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 สำหรับบริษัทไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
ได้รับสิทธิประโยชน์จากการเป็นบริษัทจดทะเบียนในตลาดหลักทรัพย์แห่งประเทศไทย
ทำให้เสียภาษีเงินได้นิติบุคคลในอัตราร้อยละ 25 จนถึงสิ้นปี 2549

(2) การตลาดและภาวะการแข่งขัน (ก) นโยบายและลักษณะการตลาด 1.
กลยุทธ์การแข่งขันที่สำคัญ

- รับคำสั่งซื้อล่วงหน้าไม่เกิน 3 เดือน : เพื่อให้คาดการณ์ต้นทุนได้ใกล้เคียงความจริง
และตั้งราคาขายในระดับที่มีกำไรและแข่งขันได้ รวมทั้งช่วยวางแผนการผลิตได้อย่างดี -
การตั้งราคาขายที่มีกำไรและแข่งขันได้ : การมีโรงงานกระจายอยู่ใน 3 ภาค คือ ภาคใต้
ภาคตะวันออก และภาคตะวันออกเฉียงเหนือ ซึ่งมีฤดูกาลของยางผลัดใบต่างกัน
จึงมีปัญหาการขาดแคลนวัตถุดิบน้อยกว่าผู้ผลิตที่มีโรงงานอยู่ในภาคเดียว
ทำให้สามารถควบคุมต้นทุนการผลิตได้อย่างมีประสิทธิภาพและเป็นผู้นำในการตั้งราคาขาย

- มีสินค้าจำหน่ายอย่างสม่ำเสมอและจัดส่งตรงตามกำหนด : จากการเป็นผู้ผลิตรายใหญ่สุดของโลก
ทำให้บริษัทสามารถจัดส่งสินค้าให้แก่ลูกค้าได้ตลอดปีตามกำหนด

- การประกันคุณภาพสินค้า : บริษัทจะผลิตน้ำยางข้นให้เป็นไปตามสูตรที่ลูกค้าต้องการ
หากไม่เป็นไปตามสูตร จะมีการปรับปรุงสินค้าให้ได้ตามความต้องการของลูกค้า

- การบริการหลังการขาย : บริษัทฯ
ได้มอบสินค้าและให้บริการแก่ลูกค้าด้วยความซื่อสัตย์และดูแลลูกค้าเป็นอย่างดีตลอดมา

  2. ลักษณะลูกค้า

ลูกค้าส่วนใหญ่เป็นลูกค้าที่ติดต่อซื้อ-ขายกันมานาน และมีความสัมพันธ์ที่ดีต่อกัน เพราะบริษัทฯ
ได้ส่งมอบสินค้าและบริการแก่ลูกค้าด้วยความซื่อสัตย์ โดยให้ความช่วยเหลือและแก้ไขปัญหาต่าง ๆ
เมื่อลูกค้าต้องการ อีกทั้งมีความความยืดหยุ่นในเรื่องของสินค้าขาดหรือเกิน 3. กลุ่มลูกค้าเป้าหมาย
กลุ่มลูกค้าเป้าหมาย คือ ผู้ผลิตผลิตภัณฑ์จากยาง ซึ่งใช้น้ำยางข้นเป็นวัตถุดิบใน

การผลิต เช่น ถุงมือยาง เส้นด้ายยางยืด หัวนมยาง ถุงยางอนามัย เป็นต้น

  4. การจำหน่ายและช่องทางการจัดจำหน่าย

  สัดส่วนการจัดจำหน่ายในประเทศร้อยละ 57 ในต่างประเทศร้อยละ 43 ลูกค้าใน

ต่างประเทศ ได้แก่ ประเทศมาเลเซีย ฝรั่งเศส ฮ่องกง จีนฯ ในด้านช่องทางการจัดจำหน่าย
สัดส่วนจำหน่ายตรงถึงผู้ผลิตผลิตภัณฑ์ยางร้อยละ 85 ผ่านผู้นำเข้าร้อยละ 15

กลุ่มน้ำยางข้นไม่มีความเสี่ยงจากการพึ่งพิงลูกค้ารายใหญ่
เพราะไม่มีการขายให้แก่ลูกค้ารายใดรายหนึ่งในสัดส่วนที่สูงกว่าร้อยละ 30 ของรายได้รวมของกลุ่ม

(ข) สภาพการแข่งขันในอุตสาหกรรม

1. จำนวน : ในปี 2547 มีผู้ผลิตน้ำยางข้นรายใหม่เริ่มดำเนินกิจการจำนวน 2 ราย
จากเดิมที่มีผู้ผลิตในประเทศอยู่จำนวน 67 ราย ร้อยละ 80 ของผู้ผลิตอยู่ในภาคใต้
กลุ่มผู้ผลิตรายใหญ่ มีอยู่จำนวน 20 ราย ซึ่งกลุ่มไทยรับเบอร์ฯ
เป็นกลุ่มที่มีจำนวนโรงงานและกำลังการผลิตมากที่สุด คือ 9โรงงาน มีกำลังการผลิตจำนวน
252,000 ตัน ปัจจุบันเป็นผู้ผลิตน้ำยางข้นรายใหญ่ที่สุดของประเทศไทยและของโลก

  2. ขนาดของคู่แข่งขัน และ ส่วนแบ่งการตลาด

ตารางปริมาณการขายและส่วนแบ่งการตลาดน้ำยางข้น ในปี 2544-2547 :

[]

ที่มา : จากสถาบันวิจัยยางแห่งประเทศไทยละบริษัทฯ

  ในปี 2547 ทางกลุ่มมีส่วนแบ่งการตลาดของการจำหน่ายในประเทศที่สัดส่วนร้อยละ 39

ต่างประเทศที่ร้อยละ 11 และ การขายรวมของประเทศที่ร้อยละ 18
ส่วนแบ่งการตลาดรวมมีแนวโน้มเพิ่มขึ้นอย่างต่อเนื่องในช่วง 4 ปีที่ผ่านมา
เนื่องจากมีการขยายกำลังการผลิตและการขยายตลาดลูกค้าใหม่ 3.
แนวโน้มภาวะอุตสาหกรรมและสภาพการแข่งขันในอนาคต
น้ำยางข้นเป็นวัตถุดิบหลักของอุตสาหกรรมประเภท Dipping ผลิตภัณฑ์ที่ใช้น้ำยางข้นเป็นวัตถุดิบหลัก
เช่น ถุงมือยางแพทย์ ถุงยางอนามัย เส้นด้ายยางยืด หัวนมยาง ซึ่งเป็นสินค้าที่ใช้ในชีวิต ประจำวัน
ทำให้ความต้องการใช้มีอัตราการเติบโตอย่างสม่ำเสมอ อุตสาหกรรมเส้นด้ายยางยืด
เป็นอุตสาหกรรมประเภท Extruding
ได้พัฒนาเข้าสู่การเป็นอุตสาหกรรมที่มีความต้องการใช้ยางมากขึ้น
มีการขยายการผลิตทั้งไทยและมาเลเซีย
จากการขยายการผลิตดังกล่าวเป็นปัจจัยที่ทำให้ราคายางสูงขึ้นและมีความต้องการใช้ยางธรรมชาติมากกว่าในช่วงหลายปีก่อน
อย่างไรก็ตาม อุตสาหกรรมประเภท Dipping ยังคงเป็นผู้ใช้น้ำยางข้นรายใหญ่ที่สุด

ในปี 2547 ปริมาณการผลิตน้ำยางข้นรวมของโลกคาดว่ายังคงอยู่ประมาณ 1,000,000 ตันน้ำต่อปี
ประเทศไทยยังเป็นผู้ผลิตรายใหญ่ที่สุดของโลกในสัดส่วนการผลิตร้อยละ 70-80
โดยผลิตเพื่อใช้ในประเทศร้อยละ 20 และส่งออกร้อยละ 80 การใช้ในประเทศมีแนวโน้มสูงขึ้นจาก
125,000 ตันในปี 2544 เป็น 230,000 ตันในปี 2547
เป็นผลจากการย้ายฐานการผลิตของผู้ผลิตถุงมือยางรายใหญ่หลายรายเข้ามาในไทย
นอกจากนั้นแล้วยังมีการสร้างโรงงานเส้นด้ายยางยืดใหม่อีก 1 แห่ง
รวมถึงการขยายกำลังการผลิตเดิมที่มีอยู่ ส่งผลให้ปริมาณการใช้น้ำยางข้นในประเทศเพิ่มสูงขึ้น

ในปี 2548 คาดว่า ความต้องการใช้และราคาน้ำยางข้นยังมีแนวโน้มสูงขึ้น เนื่องจาก

1.
ราคาน้ำมันที่สูงขึ้นอย่างต่อเนื่องเป็นปัจจัยให้ราคายางสังเคราะห์โดยเปรียบเทียบแล้วสูงกว่าราคายางธรรมชาติ
และเกิดความต้องการยางธรรมชาติมากขึ้นเพื่อทดแทนยางสังเคราะห์ คาดว่า
ราคายางธรรมชาติยังคงอยู่ในระดับสูงตลอดปี 2548

  2. ความต้องการใช้ยางธรรมชาติทั้งยางแห้งและยางน้ำในประเทศจีน คาดว่า จะเพิ่มขึ้นใน

ปี 2548 ถึงแม้ว่า อัตราการเติบโตของเศรษฐกิจจีนจะชะลอตัวลง
เนื่องจากการยกเลิกระบบโควตานำเข้า
ซึ่งจะทำให้เกิดผู้ค้าชาวจีนมากขึ้นแทนที่จะมีเพียงผู้นำเข้าเดิมไม่กี่รายที่เป็นหน่วยงานภาครัฐบาล
ในปี 2546 จีนนำเข้าน้ำยางประมาณ 120,000 ตันน้ำ และในปี 2547-2548 คาดว่าจะสูงขึ้น

  3. มาเลเซียยังเป็นผู้ใช้และผู้นำเข้ารายใหญ่ที่สุดของโลก ถึงแม้ว่าผู้ผลิตถุงมือยางรายย่อย

ได้ปิดกิจการลง เนื่องจากราคายางที่สูงและถุงมือยางมีราคาต่ำ
ผู้ผลิตถุงมือยางรายใหญ่ที่ยังอยู่ได้เริ่มปรับราคาถุงมือยางให้สูงขึ้นตามราคายางที่สูงขึ้น
ผู้ผลิตรายใหญ่ส่วนมากนำเข้ายางจากไทย โดยมีการตกลงซื้อขายเป็นสัญญาระยะยาว
เนื่องจากสถานการณ์ความไม่แน่นอนในการจัดหาวัตถุดิบในมาเลเชีย

  4. ผู้ใช้ยางรายสำคัญของโลกไม่มียางสะสมเก็บไว้ในสต็อก ทำให้ราคายางมีความผันผวน

  5. การก่อตั้ง IRCO ของไทย มาเลเซีย และอินโดนีเซีย ผู้ผลิตยางธรรมชาติรายใหญ่ของ

โลก 3 รายแรก มีผลผลิตรวมกันมากกว่าร้อยละ 62 ของผลผลิตรวมทั่วโลก
จะมีบทบาทในการรักษาระดับราคาของยางในตลาดโลก

(3) การจัดหาผลิตภัณฑ์ 

(ก) ลักษณะการจัดหา

กลุ่มน้ำยางข้น มีโรงงานรวม 9 โรงงาน กระจายที่ตั้งในภาคตะวันออก 4 โรงงาน ภาคใต้ 4
โรงงาน ภาคตะวันออกเฉียงเหนือ 1 โรงงาน ทำให้กลุ่มมีกำลังการผลิตเต็มที่รวมประมาณ
252,000 ตันต่อปี ส่วนในปี 2547 มีอัตราการใช้กำลังการผลิตที่ประมาณร้อยละ 57
เป็นผู้ผลิตรายใหญ่ที่สุดของประเทศและของโลก มีสัดส่วนการผลิตร้อยละ 17 และ 14 ตามลำดับ

ตารางปริมาณการผลิตน้ำยางข้น ในปี 2544-2547 (ตัน-ยางน้ำ) :

[]

ที่มา : จากสถาบันวิจัยยางแห่งประเทศไทยและบริษัทฯ

ทางกลุ่มฯ มีนโยบายการผลิตที่สำคัญ คือ ผลิตตามสูตรที่ลูกค้าต้องการ และ
ทำให้น้ำยางสามารถรักษาความเข้มข้นตามมาตรฐานให้ได้นานที่สุด ในการจัดหาวัตถุดิบหลัก คือ
น้ำยางพาราสด จัดซื้อจากในประเทศ ร้อยละ 100 โดยจะรับซื้อจากชาวสวน หรือพ่อค้าคนกลาง
ซึ่งมีจำนวนมากรายกระจายตามพื้นที่ต่างๆ ที่ใกล้โรงงาน เพื่อให้ได้วัตถุดิบในราคาต่ำ
สำหรับวัตถุดิบรอง คือ สารเคมี เพื่อรักษาสภาพน้ำยาง จัดซื้อจากในประเทศ ร้อยละ 100
ผู้จำหน่ายในประเทศมีประมาณ 15 ราย ในด้านการจัดซื้อ
กลุ่มน้ำยางข้นไม่มีความเสี่ยงจากการพึ่งพิงผู้จัดจำหน่าย (Supplier) รายใหญ่
เพราะไม่มีการซื้อจากผู้จัดจำหน่ายรายใดรายหนึ่งในสัดส่วนที่สูงกว่าร้อยละ 30 ของยอดซื้อรวม
จากภาวะเศรษฐกิจที่เติบโตสูง ทำให้ราคายางพาราในปี 2547 ยังอยู่ในแนวโน้มขาขึ้น
โดยเพิ่มขึ้นร้อยละ 20

(ข) ผลกระทบต่อสิ่งแวดล้อม กลุ่มน้ำยางข้นได้ทำการผลิตโดยตระหนักถึงผลกระทบต่อสิ่งแวดล้อม
ในช่วงระยะเวลา 4 ปีที่ผ่านมา ได้จัดสรรเงินเพื่อการลงทุนและเป็นค่าใช้จ่ายเกี่ยวกับบ่อน้ำเสีย
จำนวนเงินรวม 36.94 ล้านบาท
เพื่อให้ระบบการควบคุมสิ่งแวดล้อมเป็นไปตามกฎหมายและมาตรฐานสากล ปัจจุบันมี
บริษัทในกลุ่มน้ำยางข้น 6 บริษัทได้ใบรับรองระบบคุณภาพมาตรฐาน ISO9001 ปี 2000 คือ
บมจ.ไทยรับเบอร์ลาเท็คซ์คอร์ปอร์เรชั่น (ประเทศไทย) บจก.ไทยรับเบอร์แอนด์ลาเท๊คซ
บจก.โอเรียนท์สุราษฎร์รับเบอร์ลาเท็คซ์ บจก.เอ็กซ์เซลรับเบอร์ บจก.คิววัน และ
บจก.ภูเก็ตลาเท็กซ์ นอกจากนี้บจก.ภูเก็ตลาเท็กซ์ยังได้รับใบรับรองระบบคุณภาพมาตรฐาน
ISO14001 สำหรับในระบบบำบัดน้ำทิ้ง ทางกลุ่มสามารถควบคุมค่า BOD (Bio-chemical
Oxygen Demand) ให้อยู่ในระดับต่ำกว่ามาตรฐานของกระทรวงอุตสาหกรรม ในช่วงระยะเวลา 3
ปีที่ผ่านมา ไม่มีปัญหาสิ่งแวดล้อม

  (4) งานที่ยังไม่ได้ส่งมอบ

  ไม่มี

กลุ่มเส้นด้ายยางยืด : (1) ลักษณะผลิตภัณฑ์หรือบริการ (ก) ผลิตภัณฑ์หลัก คือ เส้นด้ายยางยืด
(Rubber Thread) วัตถุดิบสำคัญ คือ น้ำยางข้น ผลิตภัณฑ์ที่ได้ส่วนใหญ่จะใช้ในอุตสาหกรรมสิ่งทอ
โดยลูกค้าซื้อไปเป็นวัตถุดิบในการประกอบสิ่งทออีกต่อหนึ่ง เช่น ชุดชั้นในสุภาพสตรี
ขอบเอวกางกางยืดหรือกางเกงกีฬา ฯ (ข)
ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ
บริษัทได้รับการส่งเสริมการลงทุนจากคณะกรรมการส่งเสริมการลงทุนสำหรับทุกสายการผลิตในปัจจุบันและสายการผลิตของโครงการใหม่
และยังอยู่ระหว่างการได้รับสิทธิประโยชน์ของสายการผลิตปัจจุบัน

(2) การตลาดและภาวะการแข่งขัน (ก) นโยบายและลักษณะการตลาด 1.
กลยุทธ์การแข่งขันที่สำคัญ

- สามารถรองรับความต้องการของลูกค้าได้ทั้งรายเล็กและรายใหญ่

- สร้างความมั่นใจให้แก่ลูกค้าด้วยการส่งมอบสินค้าตามกำหนด

- มีการบริการหลังการขาย โดยมีตัวแทนประจำท้องถิ่นดูแลรักษาตลาด -
การรับประกันคุณภาพสินค้าจนส่งถึงผู้บริโภค

2. การจำหน่ายและช่องทางการจำหน่าย สัดส่วนการจำหน่ายในประเทศ อยู่ที่ร้อยละ 3
ของยอดขายรวมบริษัท

จะจำหน่ายผ่านตัวแทนจำหน่าย สำหรับตลาดต่างประเทศ มีสัดส่วนการจำหน่ายสูงถึงร้อยละ 97
ของยอดขายรวม โดยจัดจำหน่ายผ่านผู้จัดจำหน่ายในท้องถิ่น ตลาดที่สำคัญ ได้แก่ จีน ฮ่องกง ฯ

(ข) สภาพการแข่งขันในอุตสาหกรรม อุตสาหกรรมเส้นด้ายยางยืด
เป็นอุตสาหกรรมต่อเนื่องจากน้ำยางข้น จัดอยู่ในประเภทผลิตภัณฑ์จากยาง
โดยเป็นสินค้ากึ่งสำเร็จรูปของอุตสาหกรรมสิ่งทอ บริษัทเป็นผู้ผลิตรายใหญ่อันดับ 1 ของในประเทศ
จากจำนวน 6 ราย คู่แข่งขันส่วนใหญ่อยู่ในประเทศ ในปี 2547
ประมาณการความต้องการใช้ยางมีแนวโน้มสูงขึ้น โดยตลาดหลักอยู่ที่ประเทศจีน
ซึ่งมีความต้องการเส้นด้ายยางยืดมากขึ้น เนื่องจากจีนเข้าสู่การเป็นสมาชิกขององค์การค้าโลก
โดยในปี 2547 บริษัทมีปริมาณการผลิตที่ 10,940 ตัน
ซึ่งจะมีการขยายตัวของตลาดต่างประเทศดังกล่าวมารองรับ

(3) การจัดหาผลิตภัณฑ์ (ก) ลักษณะการจัดหา

บมจ.เวิลด์เฟล็กซ์ มีโรงงานตั้งอยู่ในจังหวัดระยอง กำลังการผลิตเต็มที่ในปี 2547 อยู่ที่ 16,000
ตัน โดยมีนโยบายการผลิตที่สำคัญคือ ผลิตสินค้าตามที่ลูกค้าต้องการ โดยใช้วัตถุดิบที่มีอยู่ในประเทศ
การจัดหาวัตถุดิบหลักคือน้ำยางข้น บริษัทจัดซื้อในประเทศทั้งหมด โดยซื้อจากบริษัทที่เกี่ยวข้องกัน
ซึ่งเป็นการประกันได้ว่าบริษัทจะมีวัตถุดิบใช้ตลอดปี
สำหรับสารเคมีบริษัทซื้อโดยผ่านผู้นำเข้าจากต่างประเทศเป็นส่วนใหญ่

(ข) ผลกระทบต่อสิ่งแวดล้อม ในกระบวนการผลิตยางยืด จะต้องมีระบบการบำบัดน้ำก่อนทิ้ง
บริษัทได้ใช้ระบบบำบัดน้ำใช้ในขบวนการผลิตเป็นการถาวร นอกจากนี้
บริษัทยังมีกระบวนการนำสารเคมี บางส่วนกลับมาใช้ ในกระบวนการผลิตได้อีก
เพื่อลดปริมาณสารเคมี ทำให้ขบวนการบำบัดมีประสิทธิภาพ ช่วยลดมลภาวะเกี่ยวกับน้ำเสีย
และประหยัดค่าใช้จ่ายสาธารณูปโภค เป็นการลดต้นทุนไปพร้อมๆกัน

(4) งานที่ยังไม่ได้ส่งมอบ ไม่มี